ด่วน ! เครื่องบินอียิปต์แอร์หายจากจอเรดาร์ ขณะเดินทางจากปารีสไปยังไคโร
ด่วน ! เครื่องบินอียิปต์แอร์หายจากจอเรดาร์ ขณะเดินทางจากปารีสไปยังไคโร
19 พ.ค. 2559

มีรายงานว่า เครื่องบินโดยสารสายการบินอียิปต์แอร์ เที่ยวบิน MS804 หายไปจากจอเรดาร์ ขณะเดินทางจากกรุงปารีสไปยังกรุงไคโร ในวันนี้(19 พ.ค.)
 สายการบินอียิปต์แอร์ออกแถลงการณ์ว่า เที่ยวบิน MS804 มีผู้โดยสารอยู่บนเครื่อง 59 คน และลูกเรือ 10 คน โดยในขณะที่หายไปจากจอเรดาร์นั้น เครื่องบินอยู่ที่ระดับความสูง 37,000 ฟุต เหนือน่านฟ้าเมดิเตอร์เรเนียนทางตะวันออก และเครื่องบินขาดการติดต่อเมื่อเวลา 02.45 น.ตามเวลาไคโร (07.45 น.ตามเวลาไทย) ในวันนี้
ทั้งนี้ ทางเจ้าหน้าที่และหน่วยงานที่เกี่ยวข้องได้รับแจ้งในเรื่องดังกล่าวแล้ว และได้มีการส่งทีมกู้ภัยออกไปค้นหาเครื่องบินที่สูญหาย ขณะที่เว็บไซต์ flightradar24.com ซึ่งเป็นเว็บติดตามเที่ยวบินโดยสารทั่วโลก ระบุว่า เครื่องบินลำดังกล่าวเป็นเครื่องบินแอร์บัส A320
รายงานระบุว่า เครื่องบินลำดังกล่าวได้เดินทางออกจากกรุงปารีสเมื่อเวลา 23.09 น. วันพุธ ตามเวลาท้องถิ่น (04.09 น. ตามเวลาไทย) และมีกำหนดถึงกรุงไคโรในเวลา 3.00 น.ตามเวลาท้องถิ่น ในวันพฤหัสบดี
อินโฟเควสท์ แปลและเรียบเรียง